Komission asetus (EY) N:o 2266/1999, annettu 27 päivänä lokakuuta 1999, säilöttyjä Agaricus-suvun lajien sieniä koskevien tariffikiintiöiden avaamisesta ja hallinnoinnista annetusta asetuksesta (EY) N:o 2125/95 poikkeamisesta



Virallinen lehti nro L 277 , 28/10/1999 s. 0008 - 0008



KOMISSION ASETUS (EY) N:o 2266/1999, annettu 27 päivänä lokakuuta 1999, säilöttyjä Agaricus-suvun lajien sieniä koskevien tariffikiintiöiden avaamisesta ja hallinnoinnista annetusta asetuksesta (EY) N:o 2125/95 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on muutettuna asetuksella (EY) N:o 2199/97(2), ja erityisesti sen 15 artiklan 1 kohdan, sekä katsoo seuraavaa: 1) Komission asetuksen (EY) N:o 2125/95(3), sellaisena kuin se on viimeksi muutettuna asetuksella (EY) N:o 2493/98(4), säännösten mukaisesti ensimmäiset vuoden 2000 kiintiötä koskevat tuontitodistushakemukset olisi jätettävä 3 ja 4 päivänä tammikuuta 2000, ja jäsenvaltioiden olisi annettava komissiolle tieto haetuista määristä 5 päivänä tammikuuta 2000. 2) Sellaisten alkuperien osalta, joita koskevat tuontitodistushakemukset tavallisesti ylittävät käytettävissä olevat määrät jo tammikuun alussa, olisi hakemusten jättämisen määräaikaa aikaistettava, jotta voidaan välttää vuosituhannen vaihtumiseen liittyvät mahdolliset tiedonsiirtohäiriöt ja varmistaa todistusten antaminen parhain mahdollisin edellytyksin. 3) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Muiden alkuperien kuin Bulgarian, Puolan ja Romanian osalta asetuksen (EY) N:o 2125/95 mukaiset, vuoden 2000 tariffikiintiötä koskevat ensimmäiset tuontitodistushakemukset on jätettävä jäsenvaltion toimivaltaisille viranomaisille 13 ja 14 päivänä joulukuuta 1999. 2. Edellä 1 kohdassa tarkoitetuissa hakemuksissa mainituista määristä on annettava tieto 15 päivänä joulukuuta 1999 asetuksen (EY) N:o 2125/95 6 artiklan 1 kohdan säännösten mukaisesti. 3. Poiketen siitä, mitä asetuksen (EY) N:o 2125/95 6 artiklan 2 kohdassa säädetään, edellä mainitut todistukset annetaan 3 päivänä tammikuuta 2000, sanotun kuitenkaan rajoittamatta mainitussa kohdassa säädettyjen erityistoimenpiteiden soveltamista. 2 artikla 1. Asetuksen (EY) N:o 2125/95 4 artiklan 1 kohdan a ja b alakohdan ja 5 artiklan soveltamiseksi 13 ja 14 päivänä joulukuuta 1999 jätetyt todistushakemukset katsotaan jätetyiksi 3 ja 4 päivänä tammikuuta 2000. 2. Asetuksen (EY) N:o 2125/95 4 artiklan 1 kohdan a ja b alakohdassa tarkoitettujen, vuoden 1999 aikana tuotujen ja/tai vietyjen määrien laskemiseksi otetaan huomioon 1 päivän tammikuuta ja 10 päivän joulukuuta 1999 välinen aika. 3. Asetuksen (EY) N:o 2125/95 5 artiklan 1 kohdassa tarkoitettu keskimääräinen vuosituonti määritetään vuoden 1999 osalta lisäämällä toteutettuun tuontiin todistusten käyttämättä jääneet määrät. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1999. Komission puolesta Franz FISCHLER Komission jäsen (1) EYVL L 297, 21.11.1996, s. 29. (2) EYVL L 303, 6.11.1997, s. 1. (3) EYVL L 212, 7.9.1995, s. 16. (4) EYVL L 309, 19.11.1998, s. 38.